**NOTĂ DE FUNDAMENTARE**

|  |
| --- |
| **Secţiunea 1: Titlul proiectului de act normativ** |
| **HOTĂRÂRE A GUVERNULUI****privind modificarea și completarea Hotărârii Guvernului nr. 930/2005****pentru aprobarea Normelor speciale privind caracterul şi mărimea zonelor de protecţie sanitară şi hidrogeologică** |
| 1. Descrierea situaţiei actuale | Zonele de protecție sanitară și hidrogeologică instituite în jurul captărilor de apă, a construcţiilor şi instalaţiilor componente ale sistemelor pentru alimentarea cu apă potabilă sau pentru îmbuteliere, zone în care trebuie respectate măsuri adecvate de protecție, asigură calitatea apei furnizate, prevenind contaminarea acesteia și implicit efectele adverse asupra populației. Organizația Mondială a Sănătății a arătat că prezența contaminanților în apa de băut poate conduce la boli gastrointestinale, probleme reproductive și disfuncții neurologice, cu precădere la copii și bătrâni, la femeile însărcinate și la persoanele cu sistemul imunitar slăbit datorită anumitor boli și a tratamentelor medicale aferente. Obligativitatea instituirii zonelor de protecție sanitară și hidrogeologică a fost legiferată pentru prima oară în România prin Decretul Consiliului de Stat Nr.1059/1967 privind protecţia sanitară a surselor, construcţiilor şi instalaţiilor centrale de alimentare cu apă potabilă şi a apelor minerale pentru cura internă, în aplicarea căruia au fost emise Instrucţiunile Ministerului Sănătăţii, Comitetului de Stat al Apelor şi Comitetului pentru Problemele Administrative Locale nr. 51/1968. Noul cadru legislativ în domeniul apelor determinat de Legea apelor nr. 107/1996 și reglementările subsecvente a acordat o atenție sporită protecției zonelor din jurul captărilor de apă, a construcţiilor şi instalaţiilor componente ale sistemelor pentru alimentarea cu apă potabilă sau pentru îmbuteliere, având în vedere influența directă a acestora asupra calității apei furnizate populației. Astfel, în aplicarea art. 5 din Legea apelor nr. 107/1996 au fost emise [Hotărârea Guvernului nr. 101/1997](http://legislatie.just.ro/Public/DetaliiDocumentAfis/11615) pentru aprobarea Normelor speciale privind caracterul şi mărimea zonelor de protecţie sanitară, publicată în Monitorul Oficial al României, Partea I, nr. 62 din 10 aprilie 1997, ulterior abrogată și înlocuită cu Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică, publicată în Monitorul Oficial nr. 800 din data de 02.09.2005.  Implementarea timp de 12 ani a actului normativ menționat mai sus a relevat diferite probleme, cum sunt:* dificultaţi în instituirea zonelor de protecţie sanitară cu regim sever;
* dificultaţi în determinarea zonelor de protecţie sanitară cu regim de restricţie pentru izvoare
* solicitări de expertizare a unor studii de instituire a unor perimetre de protecţie hidrogeologică pentru surse de suprafaţă;
* dificultaţi în determinarea perimetrelor de protecţie hidrogeologică
* nerespectarea prevederilor de includere a zonelor de protecție sanitară și hidrogeologică în documentațiile de urbanism și/sau emiterea unor certificate de urbanism fără mențiuni cu privire la existența zonelor respective.

Pentru rezolvarea acestor probleme este necesară modificarea anumitor prevederi ale Hotărârii Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică, în majoritatea lor aflate in cuprinsul normelor, în sensul clarificării și întăririi acestora, precum si al introducerii de noi sancțiuni pentru nerespectarea unor prevederi.  |
| 11 În cazul proiectelor de acte normative care transpun legislaţie comunitară sau creează cadrul pentru aplicarea directă a acesteia | Proiectul nu realizează preluarea în legislaţia naţională a unor prevederi ale legislației europene însă implementarea cât mai bună a acestui act normativ este indispensabilă pentru realizarea condițiilor de calitate a apei potabile impuse prin legislația europeană.  |
| 2. Schimbări preconizate | În vederea îmbunătățirii procesului de implementare, se preconizează completarea și modificarea unui articol din textul hotărârii și a 17 articole din cuprinsul normelor, în sensul clarificării și actualizării acestora, în principal privind:* redefinirea conceptuală a zonelor de protecţie sanitară şi hidrogeologică, pe baza rolului pe care acestea îl au în protecția surselor de apă și nu pe baza interdicțiilor care se aplică în cadrul acestora, care la randul lor au fost clarificate și recorelate;
* detalierea procesului de determinare și instituire a zonelor de protecție
* introducerea de reguli clare pentru determinarea zonei de protecție sanitară cu regim de restricție în cazul drenurilor și captărilor de izvoare pentru care nu există posibilitatea aplicării metodelor de calcul aprobate
* abrogarea posibilității exceptării pentru amplasarea de bazine neetanşe pentru ape reziduale, puţuri absorbante, haznale cu groapă simplă în zonele de protecție sanitară cu regim de restricție ( art. 23)
* introducerea posibilității exceptării situării elementelor de sprijin ale lucrărilor de artă ( supratraversări cu poduri sau conducte) în art. 29
* constituirea de noi contravenții pentru nerespectarea prevederilor normelor referitoare la transmiterea către autoritățile publice locale a planurilor de situație cu zonele de protecție sanitară și hidrogeologică precum și la includerea acestora în documentațiile de urbanism
* transmiterea către autoritățile de gospodărire a apelor a datelor de monitorizare a captărilor, date necesare în evaluarea corpurilor de apă din România, care se raportează Comisiei Europene în cadrul Planurilor de management al apelor pe bazine hidrografice.
 |
| 3. Alte informaţii | Nu au fost identificate. |
|  **Secţiunea a 3-a: Impactul socio-economic al proiectului de act normativ** |
| 1. Impactul macroeconomic | Proiectul de act normativ nu se referă la acest subiect. |
| 11. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Proiectul de act normativ nu are impact negativ asupra mediului de afaceri, în general, în sensul Legii nr. 346/2004 **privind stimularea înfiinării și dezvoltării întreprinderilor mici și mijlocii,** cu modificările și completările ulterioare, având în vedere că restricțiile specificezonelor de protecţie sanitară şi hidrogeologică au fost impuse încă din 1969, iar modificările actuale nu sunt majore. Pe de cealaltă parte, actul normativ este esenţial pentru sectorul de apă, asigurând calitatea apei potabile furnizată populației și industriei alimentare și farmaceutice. |
| 3. Impactul social | Proiectul de act normativ va avea un impact social pozitiv, conducând la evitarea unor epidemii hidrice si/sau a altor incidente de saănătate a populației.  |
| 4. Impactul asupra mediului  | Proiectul de act normativ va avea un impact de mediu pozitiv, având în vedere că sunt mai bine protejate resursele de apă destinate furnizării de apă potabilă.  |
| 5. Alte informaţii | Nu au fost identificate. |
| **Secţiunea a 4-a: Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |
| - mii lei - |
| Indicatori | Anulcurent | Următorii4 ani | Mediape 5 ani |
| 1 | 2 | 3 | 4 | 5 | 6 | 7 |
|  | 2017 | 2018 | 2019 | 2020 | - | - |
| Modificări ale veniturilor bugetare, plus/minus, din care:1. buget de stat, din acesta:
2. impozit pe profit
3. impozit pe venit
4. bugete locale:
5. impozit pe profit
6. bugetul asigurărilor sociale de stat:
7. contribuţii de asigurări
 | Proiectul de act normativ nu vizează modificarea veniturilor bugetare directe. |
| 2. Modificări ale cheltuielilor bugetare plus/minus, din care:1. buget de stat
	1. credit extern
	2. surse proprii
 | - | - | - | - | - | - |
| - | - | - | - | - | - |
| - | - | - | - | - | - |
| 3. Impact financiar, plus/minus, din care:1. buget de stat
2. bugete locale
 |  - | - | - | - | - | - |
| - | - | - | - | - | - |
| 4. Propuneri pentru acoperirea creşterii cheltuielilor bugetare | Proiectul de act normativ nu se referă la acest subiect. |
| 5. Propuneri pentru a compensa reducerea veniturilor bugetare | Proiectul de act normativ nu se referă la acest subiect.  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  Proiectul de act normativ nu se referă la acest subiect. |
| **Secţiunea a 5-a: Efectele proiectului de act normativ asupra legislaţiei în vigoare** |
| 1. Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ; b) acte normative ce urmează a fi elaborate în vederea implementării noilor dispoziţii | a) Nu este cazulb) Pentru aplicarea prezentului act normativ nu sunt necesare acte normative adiţionale  |
| 2. Compatibilitatea proiectului de act normativ cu legislaţia comunitară în materie | Prezentul proiect de act normativ este compatibil cu prevederile „Orientărilor Uniunii Europene privind ajutoarele de stat în sectoarele agricol şi forestier şi în zonele rurale pentru perioada 2014-2020(2014/C 204/01)” publicate în Jurnalul Oficial al Uniunii Europene, seria C, nr. 204 din 01 iulie 2014 |
| 3. Măsuri normative necesare aplicării directe a actelor normative comunitare | Aplicarea normelor europene cu privire la ajutorul de stat în sectorul forestier necesită adoptarea de acte normative naţionale (hotărâri ale Guvernului). |
| 4. Hotărâri ale Curţii Europene de Justiţie a Uniunii Europene | Proiectul de act normativ nu se referă la acest subiect. |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect. |
| 6. Alte informaţi | Nu au fost identificate |
| **Secţiunea a 6-a: Consultările efectuate în vederea elaborării proiectului de act normativ** |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5. Informaţii privind avizarea către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ a fost avizat favorabil de Consiliul Legislativ. |
| **Secţiunea a 7-a: Activităţi de informare publică privind elaborarea şi implementarea proiectului de act normativ** |
| 1. Informarea societăţii civile cu privire la necesitatea elaborării proiectului de act normativ | În elaborarea proiectului a fost îndeplinită procedura stabilită prin Legea nr. 52/2003 privind transparenţa decizională în administraţia publică. Proiectul de act normativ a fost postat pe site-ul Ministerului Apelor și Pădurilor în data de ........................ și a fost supus dezbaterii publice în cadrul unei ședințe care a avut loc în data de ............................................., la sediul din Calea Plevnei nr. 46-48, ședință la care au participat reprezentanți ai ................ În acest sens, publicul a comunicat observațiile și propunerile sale prin adresele nr.........................................la care direcția de specialitate a remis punctul său de vedere față de propunerile formulate. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| 3. Alte informaţii | Nu au fost identificate. |
| **Secţiunea a 8-a: Măsuri de implementare** |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Proiectul de act normativ nu se referă la acest subiect. |
| 2. Alte informaţii | Nu au fost identificate |

Pentru considerentele de mai sus, am elaborat proiectul de Hotărâre a Guvernului privind modificarea și completarea Hotărârii Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică, care, în forma prezentată, a fost avizat de către ministerele interesate şi de Consiliul Legislativ şi pe care îl supunem spre adoptare.

**MINISTRUL APELOR ŞI PĂDURILOR**

**Doina PANĂ**

**Avizăm favorabil:**

|  |  |
| --- | --- |
| **VICEPRIM-MINISTRU,** **MINISTRUL DEZVOLTĂRII REGIONALE ŞI ADMINISTRAŢIEI PUBLICE** **Sevil SHHAIDEH**  | **VICEPRIM-MINISTRU,****MINISTRUL MEDIULUI** **Grațiela Leocadia GAVRILESCU** |
|  **MINISTRUL ECONOMIEI****Mihai - Viorel FIFOR** | **MINISTRUL JUSTIȚIEI****Tudorel TOADER** |
| **Avizare internă** |  |
|  |  |

**Secretar de Stat**

**Adriana PETCU**

**Secretar General**

**Florin ANDREI**

**Direcția Generală Ape**

**Director General Simona Olimpia NEGRU**

**Administrația Națională Apele Române**

**Director General Victor SANDU**

**Direcția Juridică**

**Director Florin-Mihail NAN**

**Direcţia Managementul Resurselor de Apă**

**Gheorghe CONSTANTIN, Director**

Întocmit:dr. ing. Ruxandra Bălăeț

 Consilier superior DMRA

 30.06.2017